A la nostra escola, sempre hem donat molta importància a la lectura, però des de fa uns anys aquest impuls ha augmentat gràcies a la nostra participació en dos projectes del Departament d’Ensenyament:\n-Projecte d’Autonomia de Centres (PAC09)\n-Punt Edu anys 2011-2013\n– Padrins de lectura: alumnes de Cicle Superior acompanyen els alumnes de 1r i/o P-5 durant una estona de lectura setmanal. Aquesta activitat té dos efectes immediats: per un costat dóna una empenteta als nens i nenes més petits en la lectura d’una manera lúdica, i per una altra banda es creen relacions positives entre padrins i fillols amb una complicitat i un afecte mutu.\n– Maletes viatgeres a Educació Infantil: aquests llibres són per una banda una oportunitat per als més petits de tenir a les mans llibres atractius, interessants i de diferents formats i temàtiques: àlbums il·lustrats, contes tradicionals, llibres de coneixements, revistes…; i per altra banda afavoreixen el contacte efectius amb els pares, avis, germans grans, educadors…\n– Tallers a Infantil: l’activitat de tallers a E.I. és molt atractiva per als més petits, ja que són activitats que no fan normalment amb el grup classe. El dia de tallers els grups queden més reduïts (10-12 nens/es) i heterogenis (P-3, P-4 i P-5). Dins dels tallers hi ha: el de cuina, el d’experiments, el de manualitats, el de psicomotricitat… i el de conte que es fa a la biblioteca. Després d’explicar un conte i comentar “què ens ha ensenyat”, podem treballar-lo de diferents maneres: el representem, fem un mural amb les imatges, en fem titelles, fem una dibuix o manualitat.. i sempre s’emporten un element del conte per poder-ne parlar amb la família.\n– El préstec a Cicle inicial: la biblioteca del centre obre les seves portes als alumnes de Cicle Inicial, dos dies a la setmana, en horari extraescolar (16-17h). Pares/mares i fills/filles poden compartir una estona de lectura i a més poden prendre diferents materials en préstec. A més de facilitar la lectura als nens i nenes i el coneixement de la biblioteca a les famílies, aquesta activitat propicia una implicació que ha portat aquest curs passat a unes mares a fer una sessió de contes a la biblioteca amb molt d’èxit.\n– Bibliopati: els alumnes de Cicle Mitjà i Cicle Superior que ho desitgin poden anar a la biblioteca a l’hora del pati els dilluns, dimecres i divendres. Poden llegir allà mateix les revistes i els llibres que desitgin, o poden prendre’ls en préstec. A més, també tenen accés als ordinadors de l’aula d’informàtica. Durant els mesos més calorosos del curs (maig, juny), una part de la biblioteca es trasllada al pati, on muntem un racó de lectura.\n– Biblioteca d’aula a Educació Infantil i Primària: Cada classe disposa d’un raconet amb una biblioteca d’aula que canvia trimestralment. Aquests llibres permeten la lectura a qualsevol moment del dia, afavoreixen la lectura adequada a cada edat, respecten el ritme i el nivell de lectura de cada nen i nena i l’intercavi d’opinions entre ells i elles.\n– Activitat d’animació a la lectura de revistes: Un cop al curs una animadora de l’editorial Bayard realitza una sessió d’animació a cada cicle per presentar les diferents revistes que publiquen (Cucafera, Tiro Liro, Reporter Doc….). A més, a la biblioteca del centre disposem d’aquestes i moltes altres revistes que els alumnes poden agafar en préstec. La lectura de revistes afavoreix que cadascú pugui triar la revista que més li agrada i l’apartat que li resulta més atractiu.\n– Participació en el Premi Atrapallibres:. Aquest premi, convocat pel Consell Català del Llibre Infantil i Juvenil (ClijCAT) té el propòsit d’estimular en els infants la lectura d’imaginació. A tal efecte, una comissió d’experts en literatura per a infants selecciona cada curs els millors llibres en català publicats aquell any i es presentem en tres categories ( 9 anys, 10 anys, 11-12 anys). Els alumnes que voluntàriament volen participar han de llegir els tres llibres seleccionats i emetre la seva votació. D’aquesta manera els alumnes fan sentir la seva veu més enllà de l’escola.\n– Setmana de Sant Jordi: al voltant de la diada de Sant Jordi, se celebra una setmana cultural que aglutina diferents activitats, adequades a cada cicle, totes elles al voltant de la lectura, el teatre, la música… No hi falten els contes, la representació de la llegenda, ni el tradicional intercanvi de llibres, en què els alumnes porten de casa aquells llibres que ja han llegit i reben a canvi el seu “preu” en “Serrallos”, la moneda de l’escola; els llibres portats per tots es col·loquen per nivells en una fira, on cadascú pot “comprar” el llibre que més li agradi.\n– Formació d’usuaris: Formació d’usuaris: aquesta activitat es fa a Primària, el primer trimestre i de diferent manera segons el cicle.\nA Cicle Inicial els alumnes aprenen les normes de la biblioteca, com estan col·locats els llibres de coneixements i d’imaginació en les diferents prestatgeries i com fer el préstec.\nA Cicle Mitjà s’explica com estan col·locats els llibres de coneixements segons els cartells de colors, i on trobaran els llibres d’imaginació, còmics, llibres en anglès, revistes, poesies… més adients a la seva edat. També se’ls anima a fer ús del préstec a l’hora del pati.\nA Cicle Superior s’explica com estan col·locats els llibres de coneixements segons la CDU (classificació decimal universal) i quines col·leccions els poden agradar més. També se’ls anima a fer ús del préstec i a llegir còmics, llibres amb CD en anglès i revistes per a la seva edat.\n– Visita a la Biblioteca Pública de Tarragona: cada curs els alumnes de 4t realitzen una visita guiada a la biblioteca de la nostra ciutat. D’aquesta manera tenen l’oportunitat de conèixer els materials i serveis que ens ofereix.\n– Visita autors: a Primària, cada cicle fan la lectura col·lectiva d’ un llibre, i posteriorment reben la visita del seu autor/a o il·lustrador/a. És una activitat molt gratificant i enriquidora, ja que els nens i nens han de preparar un qüestionari i fer-li les preguntes que els interessa saber sobre la seva vida, la seva obra o la història que han llegit. Abans de finalitzar la visita cada nen/a aconsegueix la seva dedicatòria.\nEls pares i les mares son una part important de la dinamització de la biblioteca. Col.laboren amb l’escola en moltes activitats: a l’hora del menjador, explicant contes en horari extraescolar…\nEn aquests dos vídeos veureu un resum d’algunes de les activitats que duem a terme.


L’Institut de Recerca contra la Leucèmia Josep Carreras, conjuntament amb l’Institut Català d’Oncologia, participa en un estudi que ha portat a l’aprovació d’un nou fàrmac com a tractament de rescat de la leucèmia limfoblàstica aguda | Fundació Josep Carreras contra la Leucèmia\nL’Institut de Recerca contra la Leucèmia Josep Carreras, conjuntament amb l’Institut Català d’Oncologia, participa en un estudi que ha portat a l’aprovació d’un nou fàrmac com a tractament de rescat de la leucèmia limfoblàstica aguda\nEl Dr. Josep Mª Ribera és hematòleg, especialista en leucèmia limfoblàstica aguda de l’adult (LLA) i cap de la Unitat d’Hematologia Clínica de l’Institut Català d’Oncologia (ICO) de l’Hospital Germans Trias i Pujol de Badalona (Barcelona). Molt recentment ha participat com a investigador de L’ICO i de l’Institut de Recerca contra la Leucèmia Josep Carreras en un assaig clínic (fase II) d’abast mundial per tal de valorar el tractament amb un medicament nou, el Blinatumomab*, en pacients de leucèmia limfoblàstica aguda de precursors B en recaiguda. Gràcies als resultats d’aquest estudi publicat a Lancet Oncology recentment, en el qual han participat 189 malalts adults de diversos centres internacionals, l’agència americana del medicament (FDA) ha aprovat el seu ús de forma estàndard fa algunes setmanes.\nEls malalts susceptibles de rebre aquest tractament són pacients adults diagnosticats de leucèmia aguda limfoblàstica (LAL) refractària (resistent al tractament convencional) o en recaiguda. L’administració de Blinatumomab, un anticos monoclonal biespecífic, ha demostrat un índex de resposta completa en el 43% dels malalts.\nActualment s’està portant a terme un estudi en fase III que compara el Blinatumomab amb la millor quimioteràpia de rescat que reben aquests pacients actualment, per tenir l’aprovació definitiva del Blinatmomab en malalts amb LAL refractària o en recaiguda. En aquest assaig també participen l’Institut de Recerca contra la Leucèmia Josep Carreras i l’Institut Català d’Oncologia de Badalona.\nProperament es sotmetrà al Blinatumomab a aprovació per l’agència europea del medicament (EMA).\n* +info: Blinatumomab es un anticòs monoclonal biespecífic, anti CD3 i anti-CD19, que es fixa a la cèl·lula leucèmica (CD19 positiva) i al limfòcit T citotòxic (CD3 positiu), de manera que el limfòcit T mata directament la cèl·lula leucèmica. Això demostra l’alta eficàcia de l’immunoteràpia en la leucèmia limfoblàstica aguda, tal com passa amb altres neoplàsies hematològiques.


Continuam amb més imatges que encara tenia pendents de posar. Una me la va enviar na Bàrbara Mesquida Nicolau, Carbona o Marineta. És un record familiar dels Marineta i, concretament, són els padrins materns de na Bàrbara acompanyats dels seus respectius fills. La fotografia és de la primavera de 1932 (el temps de la 2a República), al corral d’una casa del carrer de la Creu. D’esquerra a dreta podem veure el conco de na Bàrbara, en Joan Nicolau Genovart; el seu padrí Pere Josep Nicolau Riera, que té entre les cames en Pep Marineta; la seva mare Catalina Nicolau Genovart; la padrina Marineta: Bàrbara Genovart Femenias; i el conco Guillem. A tots ells ja no els tenim entre nosaltres (que al cel siguin).\nPer acabar poso una estampa del club d’esplai juvenil que va existir a Sant Llorenç ara fa una quarantena d’anys. Ben al centre, tenim en Guillem Pont, que en aquell temps, com podem comprovar, ja estava ficat en aquests tipus de mogudes i, encara ara, no ha perdut embranzida (ha creat un bloc propi, fa cursets a l’Elefant Verd, col·labora a Card.cat, a l’Obra Cultural Balear, etc.). La resta són:\n– A la fila de baix, d’esquerra a dreta: Carme Quetglas, una nina que no aconseguim identificar, Margalida Llinàs Sureda, Francisca Nicolau Burot, Jaume Lliteres, Maria Nadal Dameta, Magdalena Pascual “de Son Penya”, Margalida Alemany Cadireta, Antònia Pont “des Forn”, Aina Victòria Riera Pelleta.\n– A la fila de dalt, d’esquerra a dreta: Margalida Puigròs “des Bar Nou”, les dues filles d’en Jaime de Juan, Catina Servera Pisca, Margalida Soler Vellaca, Joana Carrió Serola, Bel Puigròs “des Bar Nou”, Antònia Nadal “de sa Coma”, Antònia Salas Bulla, Aina Horrach, Cati “de Costitx”, Aina Llodrà Monita, Francisca Sansó Molí d’Aigua, Maribel Soler Costitxera.\nAquest article s'ha catalogat com a Història, Sant Llorenç i s'ha etiquetat amb antigues, club esplai, Fotografies, Sant Llorenç, segona republica per Pau Quina Jaume. Afegeix a les adreces d'interès l'enllaç.


Persones Persones - Serveis experts personalitzats\nPersones treballa per\npromoure canvis personals\ni assolir objectius\nCada client és únic i allò que necessita també.\nServeis experts personalitzats\nPer a organitzacions que volen ajudar a persones a créixer i per a persones que volen ajudar-se a millorar\nRepte i millora\nPersones treballa per assolir objectius i promoure canvis personals que alhora milloren les organitzacions i la vida dels clients.\nEls professionals de Persones entenen la seva tasca com un exercici de desenvolupament per a cadascun del seus clients. Cada client és únic i allò que necessita també.\nProposem un ampli ventall de serveis perquè tothom trobi exactament allò que necessita. Un procés dissenyat acuradament i totalment individualitzat.\nTemps nous amb organitzacions diferents, innovadores, talentoses i molt flexibles.\nEmpreses que entenen que les persones són clau per al seu creixement\nOrganitzacions que volen talent i el valoren\nAutònoms que treballen amb altres autònoms\nEntitats de caire social\nSocietats més petites i que es reinventen sovint...\nTot això requereix persones que es puguin adaptar als canvis de manera altament eficaç. Les organitzacions paguen només per allò que realment necessiten i que els pot retornar amb escreix la seva inversió.\nCanvi, innovació, estalvi, eficàcia, focalització, rapidesa, flexibilitat, adaptació.\nPer tot això Persones ofereix serveis one-to-one, on tothom troba justament allò que necessita, com i on ho necessita, presencialment i/o virtualment, sense pèrdues de temps. Pactat abans i avaluat després, fent focus només en allò que cal.\nPersones és eficaç. Treballem només en allò que ens demanes, entenem molt bé com assolir el canvi que necessites i ens hi posem, siguis on siguis, a l’hora que vulguis, i amb professionals de totes les especialitats altament qualificats.


Almirall, Josep Ignasi | Fundacio Bofill\nFundació >Josep Ignasi Almirall\nJosep Ignasi Almirall\nJosep Ignasi Almirall, inspector d’educació des del 2003 i coordinador de l’àrea diinspecció d’Horta-Guinardó i Nou Barris, de Barcelona. Ha estat professor de FP i secundària, i director de l’Institut de la Guineueta i de l’Institut Miquel Tarradell de Barcelona. És especialista en resolució de conflictes, formador en competència social, mediació escolar i col·laborador en la redacció dels estudis de seguretat del Departament d’Ensenyament i Interior. Ha col·laborat en l’elaboració del Projecte de convivència del Departament d’Ensenyament.\nCom passem de la diagnosi als centres a l'acció de millora? Amb quines dades es compta per avaluar i en quina mesura aquestes són vistes com una oportunitat de millora?...\n10/12/2014 17:00h - 18:00h


05/19/2022 08:58:12 PM\n24 de gener, Dia Internacional de l’Educació\nPer la seva resolució del 3 de desembre de 2018, l'Assemblea General de Nacions Unides va convidar tots els estats membres a observar el 24 de gener de cada any com el Dia Internacional de l’Educació per tal de posar de manifest el paper de l’educació en favor de la pau i el desenvolupament.\nEn consagrar un dia en particular a l'educació en el món, la comunitat internacional està reafirmant el paper clau que exerceix l'educació en la construcció de societats sostenibles i resilients, i la seva contribució a la consecució dels Objectius de Desenvolupament Sostenible (ODS).\nEn aquest Dia Internacional celebrem el poder considerable que té l'educació per a actuar en favor de les persones, la prosperitat, el planeta i la pau.\nL’educació és un instrument d'inclusió i, per tant, d'apoderament de les persones. Les grans campanyes d'alfabetització impulsades per la UNESCO han obert un món d'oportunitats a milions de dones i homes.\nActuar en favor de l'educació també significa actuar en favor de la prosperitat perquè l'educació és l'instrument més eficaç per a reduir la pobresa i la desigualtat i afavorir la inclusió social.\nL'educació també aporta respostes decisives per al planeta, que es veu amenaçat pel canvi climàtic, les conseqüències del qual són cada vegada més patents. Només l'educació té el poder de produir canvis duradors en el comportament de la nostra societat, com exigeix el desafiament de l'escalfament climàtic.\nFinalment, l'educació és la pedra angular de la pau, ja que significa l’obertura cap als altres, que porta a l'enteniment intercultural, la reconciliació i la fraternitat.\nCom ha dit la directora general de la UNESCO, la senyora Audrey Azoulay, directora general de la UNESCO, el Dia Internacional de l’Educació “és una oportunitat per a recordar que l'educació és un recurs valuós per a la humanitat, però que també és un recurs massa escàs per a milions de persones de tot el món”.\nCal aprofitar la commemoració d’aquest Dia Internacional per a fer una crida a l'acció en favor de l'educació. Tots i totes, governs, ciutadans i ciutadanes, associacions, docents i pares i mares d’alumnes tenim un paper a exercir, a la nostra respectiva escala, perquè el dret a l'educació sigui una realitat per a tots i totes i a tot arreu. Aquesta és la nostra responsabilitat cap a les generacions futures.


Tardà crida a que el "País Valencià digui prou a l'espoli permanent i avanci cap a un procés com el de Catalunya"\nPublicat 04/05/2019 16:35CET\nUn acte reivindica a Valncia la "solidaritat amb els presos polítics catalans"\nVALNCIA, 4 maig (EUROPA PRESS) -\nL'exdiputat d'ERC al Congrés Joan Tard ha asseverat aquest dissabte que "el País Valenci ha de dir prou a una situació d'espoli permanent i constant que pateix del regne d'Espanya i ha d'avanar cap a un procés semblat al de Catalunya que el porti a exercir el dret d'autodeterminació i poder veure algun dia la república del País Valenci".\nEl dirigent d'ERC ha participat aquest dissabte en el Teatre El Micalet en un "acte de solidaritat amb els presos i exiliats i tots els represaliats" de Catalunya, al costat de la secretria nacional d'Assemblea Nacional Catalana (ANC), ngels Pujol; el diputat d'EH Bildu, Jon Iñarritu, Guillem Agulló i José I. Vicente, de l'executiva del Bloc Nacionalista Galego (BNG).\nTard, en declaracions als mitjans abans de l'acte, ha posat en valor la celebració a Valncia d'un acte "de denúncia d'un Regne\nd'Espanya i del rgim del 78, la segona restauració borbnica, que si en alguna cosa destaca és que evidencia que és una democrcia de molt poca qualitat".\nL'exdiputat independentista ha manifestat que se'n "alegra que a Valncia" les forces progressistes "hagin salvat els mobles i els partits de la dreta espanyolista no hagin recuperat el poc poder que tenen".\nEn la seva opinió, "el País Valenci ha de dir prou a una situació d'espoli permanent i constant que pateix del Regne d'Espanya i ha d'avanar cap a un procés semblat al de Catalunya, que el porta a exercir el dret d'autodeterminació i poder veure algun dia la República del País Valenci".\nEn la mateixa línia s'ha manifestat el diputat d'EH Bildu Jon Inarritu, que en declaracions abans de l'acte ha traslladat la "solidaritat" de la seva formació "amb tots els presos i preses polítics catalans".\nESPANYA, "LA TURQUIA OCCIDENTAL"\nPer a l'exsenador, els catalans "són presos polítics de llibre segons la definició del Consell d'Europa, la qual cosa fa que sigui una anomalia que en ple segle XXI a l'Estat Espanyol, tots els poders clssics i també els fctics, hagin decidit convertir l'Estat Espanyol en la Turquia occidental".\n"No és moral, no és comprensible, és injust que tot un govern legítim, pacífic i cívic estigui a la presó o exili simplement per haver complert un mandat ciutad", ha afegit.\nPer la seva banda, l'histric dirigent independentista Josep Guia ha explicat que l'acte d'aquest dissabte és "transversal, per la república, independentista, per la defensa dels presos i exiliats", una cita que "honra Valncia". A més, ha posat en valor que els seus participants tenen "opinions diferents". "Jo no confio gens en el Govern d'Espanya, ni en aquest ni en cap altre, ni en els que vindran ni en els passats", ha assenyalat.\nAixí mateix, des de Front Republic, Mireia Caldés, ha agrat\n"mostra d'infinita solidaritat cap al poble catal" i ha contraposat un "projecte de drets i llibertats" independentista enfront d'un "rgim caduc i monrquic del 78", per animar a "seguir apostant per la construcció de la república".\nA més, ha assenyalat que espera que "els pobles germans i també reprimits per l'estat espanyol s'autodeterminin", ja que l '"objectiu final" del procés és "la construcció d'una república confederal dels Pasos Catalans". Finalment, ha demanat al PSOE que "demostri que són demcrates" perqu "han utilitzat l'amenaa de la ultradreta en tota la campanya", per "la ultradreta ja estava i l'han perms ells", que "són collaboracionistes del rgim perqu també van aprovar el 155".


El bo infantil ‘arriba’ a més del 95% de famílies que han sol·licitat l’ajuda - Noticias Jove i Menut - El Periódico Mediterráneo\nEl bo infantil ‘arriba’ a més del 95% de famílies que han sol·licitat l’ajuda\nUn total de 3.328 alumnes de la província de Castelló es veuran beneficiats per l’augment del pressupost respecte al curs passat\nESCOLETES. Més de 3.000 alumnes de o a 3 anys es veuran beneficiats de l’ajuda aquest curs. - MEDITERRÁNEO\nLes ajudes al bo infantil arriben aquest curs a un total de 3.328 alumnes de la província de Castelló. Així, més del 95% de famílies amb fills de 0 a 3 anys (tant en escoletes infantils de titularitat privada com de les escoletes municipals) que ho han sol·licitat s’han beneficiat de l’ajuda per a aquest curs.\nLa Conselleria d’Educació destina 55,5 milions d’euros en ajudes econòmiques per al bo infantil, la qual cosa suposa un increment del 20,6% del pressupost respecte al curs passat. En total s’han concedit ja 37.101 ajudes, més d’un 5% per damunt del curs 2016-2017, malgrat la caiguda de la natalitat. La xifra de beneficiaris augmentarà en les pròximes setmanes, ja que la majoria dels exclosos no ho han estat per motius de renda, sinó per haver presentat documentació incompleta. Si aquestes famílies completen la documentació requerida que els falta també rebran l’ajuda, segons expliquen des de Conselleria.\nCal recordar que l’alumnat corresponent al tram 2-3 anys de les escoletes municipals disposa d’aules gratuïtes des del curs 2018-2019, igual que les escoletes de la GVA en el tram 0-3 i les aules de 2 anys establides en centres educatius d’Infantil i Primària. Aquest esforç per avançar l’escolarització als dos anys es tradueix en una inversió de vora 22,6 milions d’euros destinats a les famílies que porten els seus fills a les aules de 2 anys de les escoletes municipals.\nL’augment del pressupost en un 20,6% respecte al curs passat permet incrementar els mínims i els màxims de les ajudes en el tram corresponent als 2-3 anys en els centres privats, i les famílies que reben l’ajuda màxima de 200 euros en el tram 0-1 any en les escoletes infantils tant privades com municipals.\nParal·lelament, s’ha doblat el llindar de renda per capita mínim perquè les famílies tinguen dret a rebre l’ajuda màxima de 180 euros al mes en el tram de 0 a 1 anys. Si el curs passat van percebre l’ajuda màxima les famílies fins a uns ingressos de 2.000 euros anuals per membre de la unitat familiar, en aquest curs entren en aquest grup tots els beneficiaris amb un nivell de renda per capita per davall dels 4.000 euros anuals.\nLa distribució de les ajudes es realitza segons la renda familiar, que és el criteri principal per a la concessió del bo infantil amb l’objectiu que les famílies que més ho necessiten puguen escolaritzar els seus fills. L’import de l’ajuda que corresponga a cada família s’ha determinat en aquesta convocatòria en funció de la renda per capita dels membres de la unitat familiar corresponent a la declaració de l’IRPF de l’exercici 2017.


▷ Successos Utiel | Elperiodic.com\nNoticies de Successos en Utiel\nAccident múltiple amb atrapats en la A3 al seu pas per Utiel\nDiversos vehicles s'han vist implicats en un accident de trànsit que ha tingut lloc aquesta matinada a la A3 al seu pas per Utiel. El succés ha tingut lloc cap a les cinc i mitja de la matinada al quilòmetre 275 en direcció Madrid. Segons han explicat des del C...\nQuatre adults i un xiquet han hagut de ser rescatats per efectius del cos de bombers després que el seu habitatge situat al carrer Bravo d'Utiel (València) es vera afectada pel foc, segons han informat les fonts a través d'un comunicat. A més un gos va haver de ser ass...\nDos homes han mort aquest dijous en un incendi en un habitatge d'Utiel mentre que una dona ha resultat ferida. El succés s'ha produït en un primer pis de la localitat valenciana i com a conseqüència de les flames han resultat morts dos joves, segons han informat fonts de Centre d'Informació ...\nDotze persones han resultat ferides esta matinada en un accident de trànsit en l'A-3 a Villagordo del Cabriel. El sinistre s'ha produït a mitjanit quan un camió i un autobús han xocat en l'A-3, km.250, en el terme municipal de Villargordo del Cabriel, segons han informat fonts del Consorci Pr...\nRescaten a un gat que portava dies atrapat en un embornal\nEfectius de bombers voluntaris de Sinarques han rescatat aquest diumenge a un gat que portava diversos dies atrapat en un embornal. L'animal ha sigut rescatat en bon estat de salut, segons ha informat el Consorci Provincial de Bombers. Va ser un veí qui va donar la veu d'alarma al 112 de...\nMoren 60 corders en l'incendi d'una granja en Calderón\nUns seixanta corders calcinats i tres bombers ferits. És el balanç de l'incendi que es va registrar a última hora d'este diumenge en la localitat valenciana de Calderón, pedania d'Utiel. L'avís, segons fonts del Consorci Provincial de Bombers, es va rebre a les 20:00 hores i al arribar a la ...\nDos persones cauen amb el seu cotxe per un barranc de set metres\nDos persones van caure este diumenge amb el seu cotxe per un barranc de set metres en Venta del Moro. El succés es va produir a última hora de la vesprada en esta localitat valenciana, segons fonts del Consorci Provincial de Bombers. El cotxe estava en ...\nEs declara un incendi en una planta de reciclatge de Caudete de las Fuentes\nEsta nit s'ha declarat un incendi en una planta de tractament i reciclatge de fems de la localitat valenciana de Caudete de las Fuentes. L'avís s'ha rebut a mitjanit en esta comarca d'Utiel-Requena i fins allí s'han desplaçat efectius de Requena i Sinarcas, segons fonts del Consorci Provincial...


Catalunya baixa de les 1.000 persones a la UCI per primer cop des del 25 de març\nS'han reubicat 743 usuaris de residències\n23·04·20 | 16:47\nLa consellera de Salut, Alba Vergés, ha explicat aquest dijous que Catalunya ha baixat de les 1.000 persones a la UCI per primer cop des del 25 de març. Les unitats de crítics estan al 66% de la seva capacitat. Tot i així, ha remarcat que la situació continua sent de tensió, perquè els llits es van haver de triplicar pel coronavirus, de forma que en realitat s'està ocupant el 167% de la capacitat habitual de llits d'UCI. De moment gairebé s'han fet 200.000 PCR, més de 29.000 en residències. 743 persones grans han estat reubicades en espais nous i en altres residències.


El restaurant La Plaça, de Madremanya, al "Cuines"\nVicenç Fajardo, un dels cuiners amb més projecció de les comarques gironines, ens ensenya a preparar plats ben originals com un sard amb nyàmeres i llima o uns canelons de remolatxa farcits amb tàrtar de vedella.\n03/02/2014 - 13.00\nAl "Cuines" obrim la setmana amb la visita del xef Vicenç Fajardo, del restaurant La Plaça, un dels cuiners amb més projecció de les comarques gironines.\nEl restaurant La Plaça està radicat en un petit hotel a Madremanya, un poble del Gironès situat a tocar del Baix Empordà que presumeix de tenir molt a prop grans productes de l'horta i del mar.\nDilluns començarem per un plat tan saludable com saborós: una crema de porros amb coco, llagostins i poma. De fàcil elaboració i molt energètic. Dimarts no deixem el marisc i us presentem un estofat de bolets amb gambes. Un plat ric en ferro. Dimecres, 5 de febrer, serà el moment de saber com fer un plat tan nutritiu com el sard amb nyàmeres, llima i espinacs. El dijous el dedicarem a descobrir el procés de fer uns canelons de remolatxa i farcits amb un tàrtar de vedella.\nDivendres és el torn de la "Cuina de casa". Mireia Gimeno és una desenvolupadora web que ve de Vallirana, al Baix Llobregat, per presentar-nos el seu plat: una crep de fajol amb espinacs a la catalana, un plat per als que, com ella, son vegetarians vegans.


MEDPARTICLES WORKSHOP: "Air particles regulation in the Mediterranean cities. Resultats i impacte del projecte MEDPARTICLES Life +"\nEl passat 8 de Març va tenir lloc al CREAL una reunió per presentar els resultats aconseguits fins ara pel projecte MedParticles Life +.\nHELIX contruirà l’exposoma dels primers anys de vida, avaluant tots els factors ambientals relacionats amb la salut, incloent factors d’estil de vida i exposicions químiques.\nEl projecte HITEA\nEl 13 de febrer es va organitzar al CREAL l’ últim meeting del projecte HITEA (Health Effects of Indoor Pollutants: Integrating microbial, Toxicological and Epidemiological Approaches).\nPHENOTYPE presenta article al servei de noticies de la CE- Investigació i Innovació\nEl CREAL rep voluntaris del projecte MCC-Spain sobre càncer\nEl Centre de Recerca en Epidemiologia Ambiental (CREAL) va rebre dimarts passat 20 persones, que són voluntaris de l'estudi MCC-Spain, d'entre 60 i 80 anys de diferents zones de Barcelona (Cornellà, l'Hospitalet, Badalona i Barcelona ciutat). D'aquesta manera, el nostre centre pretenia agrair la seva participació en l'estudi donant a conèixer el CREAL així com el Parc de Recerca Biomèdica de Barcelona (PRBB).


Declaració responsable per a socis/es\nEn/na amb DNI/NIE\nQue, en el cas de tenir febre o presentar algun dels símptomes compatibles amb la Covid-19, m’abstindré d’accedir a la instal·lació esportiva i no participaré en cap activitat esportiva que s’hi pugui desenvolupar.\nQue accepto complir responsablement, en la seva totalitat, els protocols de prevenció, higiene i seguretat de l’entitat esportiva. Accepto, igualment, que en cas d’incompliment d’alguna d’elles pugui ser exclòs/sa de l’activitat i/o de la instal·lació esportiva.\nQue conec l’obligació d’informar als entrenadors/responsables de l'activitat esportiva de l'aparició de qualsevol cas de Covid-19 en el meu entorn familiar i de mantenir un contacte estret amb els mateixos davant de qualsevol incidència.\nI, perquè així consti, als efectes de poder accedir a la instal·lació i participar de les activitats esportives organitzades per l’entitat esportiva Club Natació Barcelona, signo la present declaració de responsabilitat i consento explícitament el tractament de les dades que hi ha en aquesta declaració.\nSi vols rebre una còpia al teu email, introdueix-lo a continuació\nCal que signi el document abans d'enviar.\nGracies per omplir el formulari.


Novetats discogràfiques i concerts internacionals al novembre a Terrassa | JazzTerrassa\nNovetats discogràfiques i concerts internacionals al novembre a Terrassa\nWednesday 27 Oct 17:23\nLa Temporada Estable 21-22 de la Nova Jazz Cava està en marxa i a tota màquina amb propostes per descobrir, algunes de músics que han marxat del seu país natal tot cercant nous espais on expressar la seva creativitat. Projectes compromesos que parlen d’emocions viscudes, d’injustícia i lluita com els del cantant sicilià establert a Catalunya Anthus i els seu nou àlbum “Acrobatic Heart” i el de la baterista sud-coreana resident a Amsterdam Sun-Mi Hong “A Self-Strewn Portrait”.\nTambé destaca l’aliança transnacional entre Sax Gordon & Lluís Coloma Trio. El saxofonista i cantant nord-americà torna a buscar sintonia escènica amb la solidesa del trio del pianista català. Forta complicitat també per a la nit de blues del mes de novembre amb vetllada nuclear protagonitzada pel duet gestat al nord d’Espanya i format per Paul San Martín & Iker Piris.\nLes tecles del piano de Manel Vallribera & Trio busquen acord amb l’il·lustre trompetista Josep M. Farràs, una vetllada d’elegància jazzística. OriolVallès un altre protagonista dels pistons i confés deixeble del mestre egarenc del metall, presenta material original amb formació intensa i renovada. I seguint l’estela de mestres i deixebles inspirada en la tradició literària zen, el contrabaixista argentí Manuel Krapovickas s’erigeix com a líder al capdavant de “Koan”. Projecte que ens insta a abandonar les nostres estructures de pensament racional i fer un pas més enllà̀ del nostre estat habitual de consciència per avançar cap a dimensions desconegudes.\nContents d’anunciar-vos també el retorn del formidable maridatge entre gastronomia i música, “Format Jazz”. En la seva 9ena edició la sessió de sopar i concert presenta una acurada selecció de formatges artesans catalans amb l’actuació de “Doo-Up” amb Susana Sheiman i Xavier Algans.\nI per descomptat els dijous no us perdeu les Jam Sessions de la NJC, aquest més capitanejades per Atenea Carter & Ned Lud Band i la seva aposta neo soul, la flautista i cantant Alba Valero, el baterista Xavi Hinojosa i la guitarrista Marina Vinent a proposta del Taller de Músics – ESEM.


User blog:BroOk/Introducció al VSTF | Wikia | FANDOM powered by Wikia\nIntroducció al VSTF\nBroOk | maig 15, 2013\t| User blog:BroOk\nEn aquest blog, l'autor original (VegaDark) ens vol ensenyar algunes coses sobre el grup de Wikia Volunteer Spam Task Force, conegut com a VSTF. Són un grup d'usuaris seleccionats per l'Staff per a fer de Wikia un lloc millor per als usuaris i els que ens visiten. De manera que, per a efectuar aquesta tasca, tenen accés a moltes eines globals, com els bloqueigs globals i els filtres globals d'spam, així com l'habilitat d'esborrar pàgines i bloquejar usuaris a la gran majoria de wikis. Tot i això, no tenen cap autoritat sobre les polítiques locals dels wikis. És per això que estan per a ajudar, no per a actuar com a líders dels wikis que visiten.\nEl VSTF es pot considerar com conserges amigables que ajuden a mantenir net el teu wiki de vandalisme i spam.\nEl seu objectiu primordial és mantenir a Wikia neta d'spam. La majoria d'aquest spam és el resultat de programes automàtics coneguts com a spambots, i usualment agafa la forma de pàgines que no tenen res a veure amb el contingut del wiki i, de pas, anunciar un lloc web o un producte. Quan troben un spambot, bloquegen globalment la seva direcció IP (i el compte d'usuari si és necessari) i esborren l'spam que hagin creat. Quan comencen a trobar patrons obvis d'spam, també bloquegen frases comunes i enllaços amb la seva eina de bloqueigs globals.\nLa seva altra responsabilitat a Wikia (potser amb la que són més coneguts) és ajudar a revertir i prevenir el vandalisme, freqüentment a wikis inactius. La majoria de vàndals que bloquegen només realitzen algunes edicions en un o dos wikis, però a vegades hi ha atacs organitzats als wikis o quan un mateix usuari vandalitza en múltiples wikis al mateix temps (conegut com a vandalisme en creuada). Per als atacs organitzats, tenen l'habilitat de restringir els privilegis d'edició per a períodes curts de temps per a que la neteja es pugui efectuar sense interrupcions. També tenen accés al filtre antiabusos, amb el que detecten a potencials vàndals en un wiki en particular. Usualment treballen amb el vandalisme en creuada al bloquejar globalment al vàndal i, en casos molt complicats, demanen consells de l'Staff i altres membres del grup.\nEn aquest punt, segurament et preguntaràs com contactar amb el VSTF quan necessites ajuda o per a reportar vandalisme o spam. Hi ha moltes maneres de contactar-los, però aquí estan els mètodes que normalment són els més ràpids:\nVSTF Wiki: Aquest wiki té moltes pàgines per a reportar spam, vandalisme i altres assumptes importants. També té altres pàgines dedicades a informació sobre el grup i les seves polítiques.\nEls seus murs: aquí, a la Comunitat Central, és un altre lloc per a contactar-los. No sempre poden respondre els teus missatges immediatament, però ho faran amb la major brevetat possible. També vigilen els murs dels altres membres, així que possiblement si deixes un missatge a un d'ells, seràs respost per un altre.\nIRC: Aquesta és la via més ràpida per a contactar-los en cas d'emergència. L'IRC és un xat a temps real, molt similar al Xat de Wikia, on la majoria del VSTF passen el dia. Per a cridar la seva atenció només cal escriure !vstf EL TEU MISSATGE AQUÍ, però fes-ho només quan sigui realment necessari. Si ningú et respon, deixa el teu encàrrec al VSTF Wiki.\nTot i això, hi ha moltes coses que no tracten i han de ser reportades a l'Staff o a altres usuaris. Per a evitar futures confusions, aquí s'indica quan has de contactar-los i quan no:\nTrobes que un wiki sense administradors actius està sent vandalitzat i els problemàtics han de ser tractats.\nTrobes un spambot. Ha de ser reportat ràpidament a la pàgina d'informes d'spam.\nTrobes un wiki sent atacat per molts vàndals al mateix temps. Quant més ràpid ho notifiquis, ho podran resoldre amb temps per a evitar danys majors.\nTrobes un vandalisme en creuada. Han de ser reportats a la pàgina d'informes sobre vandalisme.\nTrobes un wiki creat per a fer spam: molts spambots creen wikis amb aquest propòsit. Poden ser reportats a la pàgina d'informes de wikis.\nEl teu wiki és atacat per un vàndal persistent. Al VSTF li agradarà esbrinar el problema i fer recomenacions sobre el que has de fer. Et poden indicar que contactis amb l'Staff de Wikia si creuen que el problema necessita una atenció especial.\nQuan no contactar-los\nHas estat bloquejat per un administrador en un wiki on edites, però creus que el bloqueig és injust: Problemes locals com aquest han de ser reportats a l'Staff utilitzant el formulari de contacte.\nHi ha un vàndal en un dels teus wikis però hi ha administradors actius: molts vàndals marxaran després de que reverteixis les seves edicions i puguin ser bloquejats per un administrador local.\nPenses que has trobat un compte titella (compte alternatiu) d'algú en el teu wiki i vols que es verifiqui el seu compte: El VSTF no realitza sol·licituds de verificació. Problemes locals com aquest han de ser reportats a l'Staff.\nNo t'agrada un usuari en particular i vols que sigui bloquejat en un wiki o globalment: Problemes locals com aquest han de ser reportats a l'Staff.\nUn administrador està abusant del seu càrrec en un wiki: El VSTF no pot treure càrrecs d'administrador o buròcrata. Problemes locals com aquest han de ser reportats a l'Staff.\nTingues en compte que la llista anterior són aspectes generals, hi poden haver altres situacions on no estiguis segur si consular al VSTF o a l'Staff. Com a regla general, el VSTF s'enfronta al vandalisme i spam, i l'Staff s'encarrega de tots els problemes locals.\nSi tens preguntes, consulta-ho a algun membre del VSTF o deixa el teu comentari aquí.\nAquesta entrada ha estat traduïda de User blog:VegaDark/Introducción al VSTF\nObtingut de «http://comunitat.wikia.com/wiki/User_blog:BroOk/Introducci%C3%B3_al_VSTF?oldid=2072»


DeeDee Halleck : “La gent utilitza internet d’una manera molt individualista, no en col·lectivitat”\nDeeDee Halleck porta més de cinquanta anys lluitant per una televisió lliure i independent que doni veu a persones i comunitats que sovint no tenen espai als mitjans\nDeeDee Halleck : “La gent utilitza internet d’una manera molt individualista, no en col·lectivitat” MANOLO GARCÍA\nBarcelonaDeeDee Halleck porta més de cinquanta anys lluitant per una televisió lliure i independent que doni veu a persones i comunitats que sovint no tenen espai als mitjans més convencionals. L’any 1981 aquesta professora emèrita de comunicació de la Universitat de San Diego i activista va fundar Paper Tiger Television, un canal sense ànim de lucre gestionat de manera col·lectiva i voluntària que encara avui funciona com un mitjà sense jerarquia. Involucrada en el moviment Occupy Wall Street, també va estar darrere del naixement de Deep Dish TV, la primera xarxa de televisió dels moviments polítics comunitaris. Halleck va passar per Barcelona per participar en la 27a Mostra Internacional de Films de Dones.\nPer què es va involucrar en el moviment per una televisió de lliure accés?\nSempre m’ha semblat que era important no rebre només els mitjans de manera passiva, sinó també formar-ne part, perquè t’ajuda a entendre què és el que diuen. Actualment la gent dona per fets els mitjans i no s’adonen que ells en poden formar part. Això m’ha preocupat des que tenia vint anys.\n¿Creu que aquest tipus d’activisme segueix sent rellevant avui en dia?\nAbsolutament, més que mai. Crec que actualment tenim un problema, i és que molta gent utilitza internet d’una manera molt individualista, no en col·lectivitat, i em sembla important treballar junts en grup i compartir opinions. Per a mi, un dels perills d’internet és que es converteix en un somni individual i no un element de contacte amb el món en un sentit ampli. Crec que és important utilitzar els mitjans per comunicar-te amb altra gent, no només amb tu mateix o uns quants amics.\nConstruir una comunitat…\nInternet ha canviat la manera com ens comuniquem, tothom pot accedir a YouTube i explicar la seva història...\nEl problema amb YouTube és que és molt seductor perquè abans que acabis de veure una cosa ja n’hi ha tres més a la cua. És molt difícil parar, i es converteix en una marató de consumir continguts. Crec que potser hi ha altres maneres d’estructurar les plataformes perquè siguin una forma més útil de compartir continguts: sense ser seductors ni comercials. Per a mi és clau pensar en plataformes que no siguin comercials, m’espanta molt com internet i els algoritmes tenen una imatge molt precisa de tu i els teus desitjos. Formo part d’una organització anomenada Non Commercial Users Constituency, que busca regular internet d’una manera que doni la màxima llibertat als usuaris alhora que defensa els drets humans. Crec que la gent s’ha d’implicar i entendre com funcionen les grans estructures que fem servir per comunicar-nos. Som molt dependents d’internet i això ens fa molt vulnerables.\nAlgunes xarxes socials han començat a censurar els seus usuaris. ¿Creu que la regulació és necessària o la llibertat d’expressió ha d’estar per sobre de tot?\nEn el passat vaig ser molt defensora de la Primera Esmena [que vetlla per la llibertat d’expressió i de premsa], però estem vivint una època terrible i crec que hem de ser cautelosos i assegurar-nos que no ens obrim a tot sense estar preparats per censurar discursos que són atacs contra les persones o els drets humans. L’accés públic sempre ha funcionat com un espai on qualsevol podia anar i expressar les seves idees, i amb Deep Dish TV és el que intentem. Sempre he cregut que la llibertat d’expressió és necessària, però m’aterra que els mitjans o les xarxes socials encoratgin odi i violència i passin coses com els assassinats de Nova Zelanda, que van ser retransmesos en directe.\nP er tant, ¿seria partidària d’una regulació?\nSí, però tal com funcionen les coses avui dia qualsevol pot transmetre el que vulgui des del seu telèfon. ¿Com ho pots regular? No pots predir el que passarà o quan algú retransmetrà en directe. Crec que són preguntes terribles que necessiten molta reflexió i un ús molt acurat de la regulació.\nPer a mi és bàsic animar la població a treballar en grup i defensar els drets humans. L’accés públic ha sigut ridiculitzat per les grans corporacions que són propietàries de la televisió per cable, que no volen haver de cedir una certa quantitat de canals i finançament a la televisió independent. Durant anys hi ha hagut programes de beques que permetien que les entitats socials tinguessin accés als seus propis mitjans. Si no encoratges aquest tipus de programes tot el que aconsegueixes són persones que semblen sortides de la pel·lícula Dos bojos amb sort [ Wayne’s world ], una espècie de cultura de la vanitat i l’ego.\nLi preocupa el progressiu aïllament de la gent per culpa de les plataformes. ¿Això ho pot arreglar l’accés públic?\nSí, amb coses com Netflix cada cop passem més temps sols i sense interaccionar amb el món real. Els projectes d’accés públic conviden a reunir-se per construir alguna cosa junts.


Florentino, l’home que ho vol tot (Albert Llimós)\nUna desena de personalitats del món empresarial, econòmic, esportiu i polític català, molt lligades al president del Madrid, Florentino Pérez, analitzen què hi ha darrere de la seva figura\nALBERT LLIMÓS Barcelona 22/03/2015 00:00\n260x366 Florentino Pérez / EFE Florentino Pérez / EFE\nEl 7 de maig del 2001 l’Ajuntament de Madrid, el govern autonòmic i el Reial Madrid van firmar un conveni urbanístic que va canviar la morfologia de la capital espanyola i el panorama futbolístic estatal. Va ser l’anomenat pelotazo, un acord pel qual el club blanc va traslladar la seva ciutat esportiva de Madrid a Valdebebas. En aquells terrenys que va abandonar l’entitat madridista s’hi van construir quatre grans torres que dominen avui l’ skyline de la ciutat, una operació que va suposar més de 500 milions de benefici per al Madrid. En pocs mesos Florentino Pérez va aconseguir el que els seus predecessors en el càrrec no havien arrencat de José María Álvarez del Manzano, llavors alcalde de la ciutat, ni d’Alberto Ruiz-Gallardón, president de la comunitat. El deute del Madrid desapareixia i els galàctics es podien pagar. Durant les setmanes prèvies a la firma d’aquell conveni Florentino va aplanar el terreny perquè aquell solar esportiu fos convertit en edificable. Ell ho va idear, ell va treballar per obtenir els suports necessaris, fins i tot dels sindicats o d’Esquerra Unida. Al preu que fos.\n“Tenia una llista al telèfon de tots els polítics que tornaven de les vacances de Setmana Santa. Ell mateix anava a l’aeroport a rebre’ls i a parlar-hi”, explica una de les persones que més ha negociat amb Florentino Pérez durant els últims 15 anys. El president del Madrid ho controla tot. Fins a l’últim detall.\nEls SMS a Roncero i Inda\n“Amb prou feines mira els partits”, ironitzen al Camp Nou. “Es passa els partits enviant SMS a Roncero, Inda i tots aquests, i com que hi veu poc, té la lletra gran i ho podem llegir tot”, destaca un alt càrrec culer. Florentino ho vol abastar tot, té un control absolut del que passa al seu voltant, sense intermediaris. “Es diu que és el director esportiu, però també és el director de comunicació, es passa el dia al telèfon”, narra un agent de futbolistes. Per això, els que el coneixen s’estranyen de l’aparició pública per defensar Carlo Ancelotti i declarar la guerra als mitjans, en especial al Marca i l’ As, o “Marsa i ASport”, com els defineix amb sorna en petit comitè.\nLa majoria dels que el coneixen coincideixen a dir que Florentino no té un nucli dur al seu voltant. “ No té directius forts, ell ho decideix tot”, diuen al Camp Nou, i ho exemplifica l’agent que fa negocis amb el Reial Madrid: el director general, José Ángel Sánchez, “no mou un dit sense parlar amb ell abans”.\nL’inici de l’’outsider’\nAquesta capacitat d’assumir-ho tot li ve del vessant professional. Als 68 anys ha construït un imperi, que l’ha convertit en una de les fortunes més grans d’Espanya i una de les figures més influents de tot el territori. L’enginyer de camins Florentino Pérez va iniciar la seva carrera als 29 anys a l’Ajuntament de Madrid. Allà va conèixer el poder i la manera com s’havia de moure per aprofitar-se’n. Allà va començar a conèixer tots els que li obririen les portes l’any 1983, quan va aterrar al sector privat. La millor definició del Florentino empresari ve dels despatxos del Camp Nou: “És un outsider”: a diferència dels “Entrecanales o els Del Pino”, Florentino no té una nissaga empresarial al darrere. Ell és un nouvingut en un món on les empreses passen de pares a fills, “on el poder polític s’acosta als empresaris”. Ell, en canvi, “no ha crescut envoltat de poder” com havien fet els seus competidors, aquells que ha anat xuclant a mesura que l’imperi ACS s’ha fet gran. “És un self-made man ”, afegeix una de les persones de més confiança que té a Catalunya, i que com una desena més de veus ha volgut participar de manera anònima en aquest reportatge: amics, gent amb molt poder a Catalunya, que coneix Florentino des de l’òptica política, econòmica, empresarial i esportiva.\nPer arribar als nivells de poder i reconeixement actuals, el president d’ACS ho ha perseguit tot, per petita que fos una licitació d’obres. Si no, “tu no passes de tenir Construccions Padrós, que la va comprar per una pesseta, a tenir una de les constructores més grans del món”, explica un dels membres del grup d’influència Pont Aeri. No va ser una pesseta, va ser cinc milions la quantitat que va pagar el 1983 amb dos amics per comprar Construccions Padrós, una empresa de la cartera industrial de Banca Catalana, que va representar l’assalt al poder del president madridista. I ho va fer sense casar-se amb ningú. “Si veu una obra pendent d’adjudicar, per petita que sigui, agafa el telèfon per trucar al ministre de torn o a qui calgui”, explica una persona que fa més de 30 anys que hi té relació. “Ell està bé amb tothom, mani qui mani, socialistes o del PP”, afegeix. I ho rubriquen des de la zona alta de Barcelona: “No té pàtria, llepa el cul a qui sigui”. Ho vol tot, així va edificar ACS.\nA més, als 80, quan la seva figura no era encara dominant, va intentar acostar-se al poder polític de la manera més directa: creant un partit. Va abandonar UCD i va ingressar al Partit Reformista Democràtic (PRD) de la mà de Miquel Roca. Si el poder polític s’acostava als Entrecanales i els Del Pino per tradició i li girava l’esquena, ell mateix es convertiria en poder polític per poder jugar al mateix joc. Va ser la seva gran derrota. Es va presentar a les eleccions del 1986 i no va treure cap escó. És una espineta que encara té clavada.\nTot i l’ensopegada, l’imperi es va anar fent gran i ACS va arribar a facturar 105 milions al dia. Llavors ja havia arribat al Madrid, una porta per obtenir el reconeixement que la política li havia privat. “És ambiciós, no de diners ni de poder, sinó de reconeixement. Vol que el que faci no passi desapercebut. Vol ser el millor empresari, que el seu Madrid sigui el millor”, explica un dels grans amics a Barcelona. “Té molt d’ego, li agrada ser idolatrat”, afegeixen els que l’han tractat als despatxos del Bernabéu.\nEl 1995 va perdre les eleccions contra Ramón Mendoza. Cinc anys més tard, arribava al poder superant Lorenzo Sanz. Arrencava l’ era dels galàctics. “És un col·leccionista de cromos”, explica un dels seus homes de confiança, que explica que Florentino utilitza els jugadors com si estiguessin col·locats en un aparador particular, per a ell i els seus amics.\nDesprés d’abandonar el club el 2006, hi va tornar el 2010. El madridisme, sotmès pel Barça de Pep Guardiola, reclamava el seu salvador. I va tornar Florentino. Un altre Florentino. “Abans era més diplomàtic, ara és més fanàtic, s’enfada com un aficionat”, coincideixen els amics. “És una persona intel·ligent, que quan entra al món del futbol es torna boig. Com Laporta. Pensava que canviarien el futbol i el futbol els ha canviat a ells”, explica un empresari barceloní. El motiu del seu retorn l’explicava ell mateix als seus íntims: “Tinc una empresa amb 100.000 empleats, però a mi em coneix tothom i a tot arreu com a president del Madrid. Els ministres de tot el món em demanen samarretes firmades”.\nLa dona el lliga al Madrid\nAquesta passió pel Madrid li prové de la seva dona, Maria Ángeles Pitina Sandoval, que va morir el 2012. “Ella era més del Madrid que ell”, assenyala una figura molt lligada a Florentino. I això es va transmetre: “La mort de la dona l’ha fet més fidel, s’ha bolcat més en el Madrid, no per l’absència d’ella, sinó com a tribut a Pitina”.\nMés enllà de la dona, té un lligam molt estret amb la família. “Cada setmana dina amb els germans i cunyats. És un clan”, assegura un bon coneixedor d’aquestes trobades. “És un patriarca”, remata una altra veu. Més aviat té un aire de “padrí”, matisa un dels seus millors amics, en referència al paper de Marlon Brando com a Vito Corleone al film de Francis Ford Coppola.\nAquesta concepció familiar aplicada al Madrid és la que denuncien algunes veus. Carlos Ocaña, alt càrrec d’Indústria quan es va concedir el projecte Castor a Florentino, va acabar treballant per al Madrid pocs anys després. Carlos Carbajosa i Jesús Alcaide, periodistes condemnats per una publicació contra l’expresident blanc Ramón Calderón quan escrivien a El Mundo, van entrar al club amb la tornada de Florentino el 2010.\nUna menció especial mereix la llotja del Bernabéu. “És una perfecta metàfora del que és el Madrid. Fa 4 vegades la del Barça. Durant la setmana unes noies truquen al món de la judicatura, al Tribunal Constitucional, al govern, perquè hi vagin. Els tres càterings que hi ha donen per molt, per repartir, per demanar ajuts i suports. Florentino és qui millor sap moure els fils del poder”, expliquen des de la Diagonal. “No utilitza directament la llotja per als seus interessos, però rep i acomiada tothom”, deixa caure un altre home de confiança. “Fa temps que els concursos no es guanyen a la llotja del Bernabéu”, defensa un amic. “La del Barça és igual, però en provincià. El dia que hi ha Isidre Fainé, la gent s’amaga darrere les columnes per saludar-lo”, ironitza un empresari barceloní.\nPrecisament, a la zona d’honor del Camp Nou s’hi va viure una curiosa escena el 2010. En el primer clàssic de l’actual directiva, un membre de protocol del club blanc va canviar la distribució dels seients d’algunes personalitats. L’ordre era de Florentino, per “deixar clar qui manava”.\nEn el clàssic de la primera volta, en el dinar de directives a l’Hotel Ritz, també hi va haver tensió. En aquest cas pel tema català. Florentino, Josep Maria Bartomeu i Carles Vilarrubí se les van tenir per un comentari del president blanc. “Tenia simpatia per Catalunya durant l’època del peix al cove; ara, amb la nova situació política, ha canviat”, diu un empresari.\n“Únic, irrepetible, castís, enginyós, divertit, dur, marmori...” Són alguns dels adjectius que utilitzen els seus amics per explicar qui és Florentino Pérez, un home que va aturar el periodista Javier Matallanas en un tanatori per dir-li a la seva dona: “¿Tu ets la de la hipoteca?” Ho va deixar anar i va marxar. Dos anys abans, Matallanas havia defensat el seu esperit crític perquè havia de pagar la hipoteca. Coppola hauria firmat l’escena.


f o r m a i r e: Haifa\nNo sé qui va escriure que de la mateixa manera que a les ciutats industrials la contaminació ofegava els pulmons, a Jerusalem les pregaries que flotaven pel cel de la ciutat ofegaven l'ànima. Jerusalem és una ciutat estranya, contradictòria, una suma de tots els mals del fanatisme i a la vegada una ciutat oberta a l'Altre.\nTel Aviv és la gran ciutat jueva, on els joves que fan el servei militar, i que són boi un terç de la seva població, passegen els cossos per places, platges i bars de moda. L'arquitectura racionalista dels anys 30 la fan una ciutat nova d'escala molt humana.\nHaifa és la ciutat més desconeguda per l'estranger però la que es fa més familiar només arribar-hi. Ciutat portuària on hi ha una de les comunitats palestines (àrabs israelians) més grans d'Israel i on hi han passat tots els pobles que han envait aquelles terres. El Carmel és la muntanya que la tanca pel sud i des d'on es té una visió extraordinària del mar i de la Gal·lilea, on Óscar Niemeyer va dibuixar-hi un gratacels com a símbol de la ciutat i on la desconeguda religió dels Bahais hi té el seu centre mundial.\nHe fet servir un parell de vegades l'estació bombardejada ahir, i fa fredat veure imatges familiars. M'imagino que el tren de Haifa a Jerusalem forma part de la via que venia des de Beirut, que encara es pot resseguir el trajecte per terres libaneses i el túnel que travessa la frontera s'ha convertit en un reclam turístic, emmig d'un parc natural.\nHaifa és un símbol del que podrien ser les ciutats d'orient pròxim visquent en pau, poder per això Hezbol·là la bombardeja.\nPublicat per f o r m a i r e a 5:55 p. m.


CONSELL DIETÈTIC: Alimentació mediterrània i alguna cosa més...\nAlimentació mediterrània i alguna cosa més...\nLa dieta mediterrània ha demostrat amb escreix les seves característiques saludables, la més recomanada per a aconseguir un bon estat de salut i protecció front un nombre important de malalties com la hipertensió, l'hipercolesterolèmia, la diabetis tipus II, entre altres.\nLlegíem avui un article sobre els aliments desterrats de la dieta mediterrània, els hidrats de carboni\nEls hidrats de carboni, nutrient principal dels farinacis: cereals i derivats ( pasta, arròs, galetes, pa..) i els tubercles; constitueixen la principal font d'energia per a les nostres cèl·lules. A la dieta mediterrània, l'energia provinent d'aquests hauria de representar entre el 50 i el 60% de l'aport calòric total. Que vol dir això?\nPer menjar correctament, els farinacis haurien d'estar presents a cada àpat. Un exemple:\npa per esmorzar\narròs per dinar\ngaletes per berenar\npatata per sopar\nPerò, curiosament, és l'aliment més restringit a les dietes d'aprimament per la seva fama d'engreixar. Una fama totalment desmerescuda. No hi ha aliments que engreixen o altres que aprimin per si mateixos. Dependrà de la quantitat consumida de cada un i de les necessitats energètiques de la persona.\nAltres arguments en contra dels cereals és el seu processat. Aquí cal apuntar que no és el mateix consumir pa, per exemple, que "bolleria" industrial.\nUn altre punt a favor de la dieta mediterrània és la combinació dels aliments. Les propietats atribuïdes a aquesta ho són en el seu conjunt.\nPer exemple, quan mengem el farinaci cuinat amb les verdures, els beneficis són superiors perquè la fibra de les últimes no només ens aporta beneficis pel seu consum individual, fa més lenta l'absorció dels hidrats, la qual cosa beneficia el control de la glucosa en sang i minimitza els desavantatges del processat.\nEl consum d'hidrats de carboni contribueix a una major sensació de sacietat, la qual cosa ajuda a seguir l'alimentació correcte per mantenir el pes saludable.\nUn plat molt representatiu de la dieta mediterrània, juntament amb els llegums, és la paella o arròs a la cassola.\nQue el fa equilibrat?\nArròs: farinaci. Recordeu el que parlàvem de la quantitat? La que cap en un plat planer, mesura rasa.\nVerdures: tomata, ceba, mongetes, pebrot....Cal consumir dues racions, una al dinar i una al sopar. Com que la ració no és molt abundat ho combinarem amb una amanida\nCarn o peix: aport proteic en quantitat moderada. Una de les premisses que fa de la dieta mediterrània protectora i saludable és la quantitat moderada i la varietat de l'aport de proteïna: peix, llegums i ous.\nUna altra cosa curiosa: la quantitat de dietes proteïnades que han sortit al mercat, quan sabem que consumim massa proteïna!\nPerò, podem menjar paella ( o altres farinacis ) si volem controlar el pes?\nPer contestar aquesta pregunta cal tenir en compte un altre factor tant important com el que mengem:\nLa despesa energètica. I, que és això? Parlem de l'energia que consumeix el nostre cos diàriament.\nPer mantenir el pes hem d'aconseguir consumir el mateix que gastem. Per tant, per perdre pes cal gastar més del que es consumeix.\nPerò no ho podem fer de qualsevol manera. No podem consumir menys sense augmentar la despesa. Cal que, fent una alimentació saludable, augmentem la despesa realitzant activitat física adequada a les nostres capacitats.\nPer tant, hem d'augmentar les activitats amb moviment i disminuir les sedentàries. I això ho farem regularment, a ser possible cada dia. Intentant reduir les hores de sedentarisme al dia.\nLa pràctica habitual d'activitat física, entre moltes altres, tonifica i augmenta la musculatura, teixit actiu que consumeix energia, durant l'exercici i després d'aquest. De manera que necessitem els hidrats de carboni, en les quantitats adequades durant tot el dia.\nDes de Consell Dietètic sempre aconsellem la dieta saludable i l'activitat física. Creiem fermament amb el caràcter preventiu d'aquesta recomanació. A més, pensem que practicar aquests bons hàbits ens fan sentir bé, ser més optimistes, dormir millor, tenir més energia i viure millor!!!\nSalut i fins la propera!!!\nGirona. Dietista Sara Cruz. Consell Dietètic en dimarts, de setembre 25, 2012


JxCat i ERC s'emplacen a respondre a "l'atac a les institucions" JxCat i ERC s'emplacen a respondre a "l'atac a les institucions"\nEls republicans retreuen la incompareixença del PSC i JxCAT compara Espanya amb un escorpí que "sempre acaba picant"\nJxCat i ERC han defensat el ple sobre la inhabilitació de Quim Torra com a impulsors del debat. “És un atac a les institucions i hem de respondre des de les institucions”, ha assegurat la diputada republicana, Anna Caula, que ha assegurat que, com a representats polítics “actuar en defensa de les institucions és el nostre dret i obligació”. S’ha dirigit al PSC a qui ha acusat de “no gosar afrontar un debat lliure i obert” i de “covardia democràtica”. Al seu torn, el portaveu de JxCat, Eduard Pujol, ha afirmat que el debat “no són jocs florals”, sinó “sobirania” i ha acusat l’Estat espanyol d’estar “còmode en l’arbitrarietat”. A més, ha comparat Espanya amb un escorpí que “sempre acaba picant, perquè no se’n pot estar”.\n“Espanya pica si Catalunya demana trens dignes, i ens pica si demanem un tracte econòmic just, i torna a picar quan parlem del dret a decidir”, ha dit abans d’afegir: “Ens pica perquè parlem de tangibles i de milions i ens torna a picar quan parlem d’intangibles i de valors”.


El sí a la independència avança però és encara insuficient a Nova Caledònia\nUna norantena de detinguts a les protestes d'Hong Kong per l'ajornament de les eleccions\tUna norantena de detinguts a les protestes d'Hong Kong per l'ajornament de les eleccions\nMalgrat la victòria del 'No' pel 53% dels vots, els independentistes tenen l’oportunitat de forçar un tercer referèndum el 2022\nEls resultats del referèndum fet avui a l’arxipèlag de Nova Caledònia assenyalen que el ‘Sí’ a la independència avança, però és encara insuficient. Amb l’escrutini acabat i una participació del 85,62%, el ‘No’ ha guanyat per un 53,26% dels vots, davant del sí, que s’ha quedat amb el 46,74%. Són resultats més favorables al ‘Sí’ que els que es van aconseguir en el darrer referèndum, celebrat el 2018. Els partidaris de l’estat independent van assolir llavors un 43,3% dels vots, per un 56,7% dels contraris, fet que ha reforçat aquesta segona votació, ja que els sondatges preveien inicialment fins a tres quarts dels vots per a la permanència a l’estat francès. A conseqüència d’aquell primer resultat, la campanya d’enguany es va tornar més tensa i polaritzada perquè el referèndum ja no era vist com un simple tràmit i existia la possibilitat real que guanyés qualsevol de les dues opcions.\nMalgrat la victòria del ‘No’, els independentistes tenen l’oportunitat de forçar un tercer referèndum el 2022, tal com preveu l’acord de Nouméa del 1998, que va canalitzar per vies pacífiques l’enfrontament violent entre els partidaris de la independència, principalment canacs, el poble autòcton de l’arxipèlag, i els de romandre a l’estat francès, principalment habitants d’origen europeu o provinents de la França continental.\nDins la campanya unionista, en aquesta ocasió hi ha hagut una picada d’ullet del govern francès, tot i que segons els acords de pau ha de mantenir una escrupolosa neutralitat en la consulta. Enguany s’ha autoritzat els unionistes d’utilitzar els colors de la bandera francesa en cartells i circulars, un fet que ha causat malestar entre els independentistes.\nEls canacs, una minoria a la seva terra\nEls canacs, el poble autòcton de Nova Caledònia, d’origen melanesi, representa avui dia el 39% de la població, una minoria després d’haver viscut un règim colonial i de discriminació d’ençà del 1853 fins a com a mínim els acords de pau de 1988 i 1998. Encara són majoria al nord de la Grande Terre, l’illa principal (70%), i a les illes de la Lleialtat, on són gairebé tota la població (94%). En canvi, són minoria al sud de l’illa principal (26%), on es concentra el 72% de la població total.\nTambé hi viuen comunitats d’origen forà. Un 27% de la població té origen europeu i és el grup majoritari al sud de l’illa. Hi ha una comunitat important provinent de Wallis i Futuna, una migració econòmica dels anys seixanta i setanta que representa el 8% de la població, així com comunitats de descendents de treballadors vietnamites, indonesis o japonesos.\nA grans trets, els canacs són partidaris de la independència, mentre que els europeus i la resta de comunitats s’hi oposen. No obstant això, segons un estudi sobre el referèndum d’ara fa dos anys, prop d’un 20% dels canacs van votar-hi en contra, especialment entre els sectors d’edat més avançada i amb menys estudis, que van expressar dubtes sobre quines podien ser les conseqüències econòmiques si l’arxipèlag s’independitzava de l’estat francès; i en l’altre extrem, hi va haver vora d’un 10% dels europeus que eren partidaris del sí, principalment entre els més joves, nascuts a Nova Caledònia i amb menys vincles amb França que no pas les generacions anteriors.


ELPERIODIC.COM - 26/04/2022 | Fotograf: Àlex Oltra\nLa iniciativa contempla la millora de l'accessibilitat i l'eficiència energètica i la redistribució d'espais, entre altres aspectes\nEl govern de Gandia ha sol·licitat una ajuda al Ministeri de més d'1.260.000 euros per emprendre una reforma i modernització del Centre Social del Grau, Marcel·li Pérez. Així ho han informat aquest matí en roda de premsa el vicealcalde i regidor d'Urbanisme, Josep Alandete i el president de la Junta de Districte del Grau, Miguel Ángel Picornell. El projecte presentat es titula "Recuperació, Transformació i Resiliència del Centre Social del Grau, Marcel·lí Pérez" i aspira a obtenir els fons del Pla de Recuperació, Transformació i Resiliència (PIREP Local).\nTal com ha explicat Josep Alandete, l'actuació té diversos punts d'intervenció i contempla entre altres aspectes la millora de l'eficiència energètica alhora que s'hi instal·larien plaques solars amb la qual cosa l'edifici passaria a ser totalment sostenible en matèria energètica. També s'hi contempla la reutilització de l'aigua, l'automatització de les instal·lacions.\nUn altre aspecte que s'ha destacat de la intervenció, és que es millorarà l'accessibilitat, es redistribuirà l'espai interior per millorar la confortabilitat de les persones usuàries i s'adequaran els usos actuals de treball, reunió, gestió i intercanvi culturals a les necessitats del segle XXI. També es millorarà l'aïllament, millorarà la fusteria a més de convertir la teulada de l'edifici en una coberta verda que compartirà espai amb plaques solars.\n"És una actuació important que sens dubte millorarà el benestar de tots els usuaris de l'espai i dels veïns del Grau en general" va declarar el vicealcalde qui ha destacat que el projecte "permetrà crear un centre per als temps actuals, ja que l'ús que s'ofereix ara marcat per una distribució d'espais antiquada".\nPer la seua banda, Miguel Ángel Picornell va recordar que l'antic edifici va canviar d'usos el 1887 i va ser llavors quan va passar a ser utilitzat per la ciutadania en general. "Estem davant d'una obra important i necessària. Fa trenta-cinc anys que es va realitzar la darrera gran intervenció i s'ha treballat des del departament d'Urbanisme per presentar un projecte que s'adapte a les necessitats de hui dia. Aquest edifici és el cor del Grau i ha hagut d'adaptar-se a nous serveis com l'assistència social o les vacunacions contra la COVID que s'han realitzat. Una de les intencions de l'actuació és readaptar els espais.


El govern de Sant Feliu aprova el projecte de la plaça Alabric - Diari de Girona\nEl govern de Sant Feliu aprova el projecte de la plaça Alabric\ncarles torramadé sant feliu de guíxols 16.02.2018 | 12:55\nEl govern de Sant Feliu de Guíxols ha aprovat definitivament la fase I del projecte d'obres per a la urbanització de la plaça Alabric i entorns de l'Asil Surís, que té un pressupost d'execució per contracta de 2.112.734,60 euros (IVA inclòs). Durant el termini d'exposició pública, el projecte d'aquesta fase I no va rebre cap al·legació.\nAquesta fase es preveu executar al llarg d'aquest any –té un termini d'execució de deu mesos–, comprèn un àmbit d'actuació de 9.300 metres quadrats i inclou l'exterior de l'asil i l'actual aparcament de la plaça.\nLa segona fase, que serà posterior, preveu una nova residència i dignificar l'edifici històric, del qual s'eliminaran les parts adossades modernes. La transformació també arranja els carrers Miquel Surís i Dos de Maig.


Reus Ploms – Pàgina 44 – Club Natació Reus Ploms\n27 d'abril de 2018 /0 Comentaris/a Notícies /per Reus Ploms\nDivendres 4 de maig a les 19:00h al C.N.Reus Ploms Tens una hora lliure a la setmana? Vols fer de voluntari o d´aprenent? Apunta´t al voluntariat per la llengua!\n23 d'abril de 2018 /0 Comentaris/a Notícies /per Reus Ploms\nTu ets el protagonista, es la nova campanya que el club treu amb el hashtag #tuetselprotagonista, per a que tot el soci que vulgui pugui enviar les seves fotos i/o vídeos fent esport al club o representant el club a les diferents competicions, al whatsapp 663 976 253 i ho publicarem a les nostres xarxes […]\nSignatura conveni Grup Jobacar\n17 d'abril de 2018 /0 Comentaris/a Notícies /per Reus Ploms\nAhir a la tarda es va oficialitzat la signatura de l’acord que ens uneix a una gran empresa com es Grup Jobacar?, que aposten pel nostre club ymes enguany que es el nostre centenari. Gràcies a Bariauto?, Baycar?, per seguir apostant per l’esport de casa nostra. El conveni l’ha formalitzat el nostre President, el Sr. […]\n16 d'abril de 2018 /0 Comentaris/a Gimnàstica, Notícies /per Reus Ploms\nAquest diumenge 15 d’abril ha sigut un dia ple de competicions per a la Secció de Rítmica del Club. Per un costat, el Conjunt Cadet Base ha quedat en 2a posició a la 2a Fase de Copa Catalana Conjunts Base, celebrat a Blanes i organitzat per la Federació Catalana de Gimnàstica, passant a la […]\n12 d'abril de 2018 /0 Comentaris/a Atletisme, Competicions /per Reus Ploms\nL’Andrea Bernal no para, ha quedat 5a al Ctat d’Espanya de 5000m amb una marca de 18’22″51, a millorat 32″ segons la seva millor marca de l’any passat. El Ctat d’Espanya celebrat a la Ciutat portuguesa de Braga dins de la celebració del Trofeu Ibèric de Fons que és celebra conjuntament amb la Federacio portuguesa. […]\n12 d'abril de 2018 /0 Comentaris/a Atletisme, Bàsquet, Gimnàstica, Natació, Notícies, Patinatge, Patinatge artístic, SOS, Triatló /per Reus Ploms\n10 d'abril de 2018 /0 Comentaris/a Competicions, Gimnàstica /per Reus Ploms\n23 de març de 2018 /0 Comentaris/a Notícies /per Reus Ploms


La UE cada cop més discutida, també a Cubelles | Ràdio Cubelles\nLa UE cada cop més discutida, també a Cubelles\nLa Taula Rodona convocada per l’Ajuntament amb col·laboració del Consell Català del Moviment Europeu ha servit per copsar que la gent cada vegada té una visió més crítica i escèptica de les institucions europees.\nTaula rodona de la UE\nAquest dimarts a la tarda la biblioteca municipal Mossén Avinyó ha acollit una taula rodona amb Joaquim Millan, secretari del Consell Català del Moviment Europeu, i Joan Tutusaus, periodista sitgetà. L’acte ha estat moderat per Marta Marfany i presentat per la regidora de cultura Ester Pèrez.\nJoan Tutusaus ha donat una visió escèptica amb el format actual d’Unió Europea i les fites assolides fins ara. En declaracions a Ràdio Cubelles, ha reconegut que aquest també ha estat un sentiment compartit per molts dels assistents. En canvi, Joaquim Millan, secretari del Consell Català del Moviment Europeu, ha defensat que malgrat la crisi actual del projecte europeu, s'han aconseguit polítiques comunes positives.\nPer la seva banda, la regidora Ester Pèrez, reconeix que la Unió Europea s’ha de poder discutir i debatre també des dels municipis i d’aquí que s’hagi organitzat una taula rodona d’aquestes característiques. Des de la regidoria de cultura també s’aposta per mantenir una programació regular de debats sobre aquesta i d’altres qüestions d’interès dels cubellencs.


La llibreta d'adreces i els botons d'accés ràpid es poden exportar/importar. Això es pot utilitzar per fer còpies de seguretat de les dades si es produeix una avaria o per simplificar el procediment per desar destinacions entre equips compatibles. Per obtenir més informació, vegeu Còpia de seguretat/Restauració de dades.\nConfigureu les llistes d'adreces de grups d'usuaris des de Remote UI (IU remota). (Desament de destinataris mitjançant Remote UI (IU remota))\n> Funcions bàsiques > Desament de destinataris


Setembre comença la celebració del segon aniversari amb un recital de poesia de Joseba Sarrionandia en eusquera i català | SETEMBRE\nL’espectacle de poesia musicada es farà aquest dissabte 27 d’abril a la Jazz Cava de Vic\n‘Joseba Sarrionandia en V.O.S.C.’ està basat en el recull de poemes ‘És morta la poesia?’ editat recentment en català per Pol·len Edicions\nDijous continua la celebració del segon aniversari de Setembre amb la projecció de 'Black is Beltza', de Fermín Muguruza, al CineClub Vic\nSETEMBRE | 26/04/2019 a les 13:26h\nArxivat a: Setembre cultural, Setembre, cultura, música, Sarri, Joseba Sarrionandia, eusquera, Jazz Cava, poesia, Pol·len Edicions\nAquesta notícia es va publicar originalment el 26/04/2019 i, per tant, la informació que hi apareix fa referència a la data especificada.\nSetembre comença aquest dissabte 27 d’abril un cicle d’actes de celebració del seu segon aniversari. Ho fa amb un espectacle poètic i musical a la Jazz Cava de Vic. Joseba Sarrionandia en V.O.S.C. és un espectacle de poesia passada per la música i la paraula del que és un dels millors poetes de la literatura basca i que anirà a càrrec de Biel Barnils, Monste Maritxalar i Patxi Maritxalar. L’acte, coorganitzat amb Òmnium Cultural i Pol·len Edicions, és d’entrada gratuïta i començarà a les 8 del vespre.\nJoseba Sarrionandia Uribelarrea, Sarri (Iurreta, 1958) és un poeta, escriptor, traductor i filòleg basc. És considerat, per la seva qualitat i quantitat, un dels escriptors bascos més rellevants de tota la literatura escrita en eusquera pels seus nombrosos llibres de poesies, assaigs, històries breus i novel·les. L’any 1985 es va escapar de la presó, quan complia condemna per ser membre de la banda armada ETA. Fins l’any 2016 vivia i escrivia en la clandestinitat. Des d’aleshores, imparteix classes d’eusquera i literatura basca a la Universitat de l’Habana, a Cuba.\nÉs morta la poesia? (Pol·len Edicions), recull en el qual s’inspira l’espectacle d’aquest dissabte, és la seva quarta obra traduïda al català. Recentment ha guanyat el premi de l’Associació d’Escriptors en Llengua Catalana a la millor traducció, que va anar a càrrec d’Ainara Munt.\nDijous vinent, ‘Black is Beltza’ a CineClub Vic\nEl següent acte de celebració del segon aniversari de Setembre serà dijous vinent, 2 de maig, a CineClub Vic. S’hi projectarà la pel·lícula Black is Beltza, de Fermín Muguruza. El film parteix d’un fet real ocorregut l’octubre de 1965, quan la comparsa de gegants de Pamplona és convidada a desfilar a Nova York, però degut a la discriminació racial les autoritats nord-americanes prohibeixen la participació de dos gegants negres. Muguruza ha adaptat la novel·la gràfica homònima transformant la seva estilitzada estètica en una cinta d’animanció arriscada i reivindicativa. La projecció serà dijous a 2/4 de 10 del vespre a l’Espai ETC de Vic i el preu de l’entrada serà de 3 euros.


El temps en imatges: de juny 2008\nFred i calor al Juny\nAquest inici de Juny va ser noticia per les temperatures inusualment fredes a Catalunya i Espanya i així va ser. Ho podem comprovar amb aquest mapa d'anomalía de temperatura entre el 2 i el 8 de Juny que mostra l'espectreradiòmetre MODIS del satèl·lit Terra on queda representat en blau les zones on ha fet més fred respecte al mateix periode de Juny de 2.000 a 2.007 i en vermell on l'anomalía càlida ha dominat. Aquí teniu l'imatge molt gran.\nCrida l'atenció el contrast que hi entre el sudoest d'Europa que han tingut el inici de Juny més fred dels darrers anys i Escandinavia on la calor ha fet disparar les alarmes respecte al risc d'incendi que presenten els seus boscos.\nNoticia extreta de l'Earth Observatory de la NASA.\nPublicat per Quim a 23:53 Cap comentari:\nNorilsk, la darrera ciutat\nEs la ciutat més contaminada del mon, inclús els extrangers tenen prohibida la visita, a l'hivern arriven habitualment als -55º amb 2 hores de llum solar i a l'estiu poden assolir els 30º sense posar-s'hi gairebé el Sol. Allunyada de tot arreu i envoltada de terres pantanoses, está a uns 300 kilòmetres de l'oceà Àrtic.\nAlgú hi voldría viure en un indret com aquest??\nDoncs sí, i no és un poble de mala mort. Hi viuen 222.000 persones.\nEn aquest enllaç, podeu veure el complet reportatge que el forer Valle de Olid va publicar al fòrum de Meteored. Aquestes son unes de les imatges més impactants.\nPublicat per Quim a 22:49 Cap comentari:\nAnthony Watts ens presenta al seu blog aquesta animació que ens fa veure que petits que som ja que busca la comparació dels astres, començant per la Terra i seguint pels planetes, després el Sol i altres estrelles fins arrivar a la més gran coneguda.\nMare meva, quines diferències!!!\nPublicat per Quim a 11:56 Cap comentari:\nEtiquetes de comentaris: Imatges curioses\nImpresionant inundació a Baden Württenberg\nAquí teniu un video de la impresionant inundació sobtada a diverses localitats de Baden Württenberg al SW d'Alemania. Cotxes, mobiliari urbá i tota serie de coses van ser arrossegats per l'aigua que també va provocar la mort a 3 persones. La forta calor que van patir a gran part del pais ha acabat amb tempestes molt violentes degut a l'arrivada d'aire més fred en alçada.\nPublicat per Quim a 12:49 Cap comentari:


La Fiscalia investiga el possible encobriment dels dos Mossos que acompanyaven Puigdemont a Alemanya\nL'expresident català va ser detingut diumenge passat per les autoritats alemanyes\nper Redacció dimarts, 27 de març 2018 - 13:58h | Actualitzat a 15/06/2018 12:35h\nLa detenció de Puigdemont a Alemanya ha portat conseqüències que s’escapen de la seva figura. L’actuació de la policia germànica quan passaven quatre minuts de dos quarts de dotze del matí del passat diumenge, 25 de març, ha fet que els quatre acompanyants de l’expresident català també se les hagin de veure amb la Fiscalia espanyola.\nEl Ministeri Públic estaria recollint dades per intentar esbrinar si les persones que es trobaven amb Puigdemont a l’hora de la seva detenció, estaven intentant encobrir-lo.\nInvestiguen als acompanyants per un presumpte delicte d’encobriment\nSegons relata ‘La Vanguardia’, tots ells podrien haver ideat un pla dies abans perquè Puigdemont pogués tornar sà i estalvi a Bèlgica. L’expresident, de fet, es trobava a Finlàndia duent a terme una conferència, quan el jutge Pablo Llarena va reactivar l’euroordre de detenció.\nEls Mossos que l’acompanyaven, de fet, van intentar detectar si hi havia aparells de seguiment al cotxe i, aquesta, seria una contemplativa del presumpte delicte d’encobriment que investiga ara la justícia espanyola.\nPuigdemont, en un acte institucional amb els Mossos d'Esquadra | CatalunyaDiari.cat\nDos Mossos, un amic i un professor, els acompanyats de Puigdemont\nEl seguici de Carles Puigdemont el liderava l’agent, Xabier Goicoechea. El mosso en qüestió, que ja havia acompanyat a l’expresident en la seva fugida a Brussel·les, va demanar un permís laboral i, en aquest context, va poder acudir a Bèlgica.\nAl Renault Megane del català hi havia també el conductor, Carlos de Pedro López —encarregat de portar el vehicle de matrícula belga fins a Estocolm—; l'amic inseparable que acompanya Puigdemont en aquesta aventura belga, Josep Maria Matamala i l'historiador i professor de la Universitat de Barcelona, Josep Lluis Alay Rodríguez.\nCaldrà esperar, doncs, a l'acció de la justícia espanyola per veure quina és la condemna que reben els Mossos que acompanyaven Puigdemont a Alemanya.


Ferrer cau davant Djokovic (7-5 i 6-3)\nEl tennista serbi Novak Djokovic es va proclamar campió del torneig de Dubai, després de vèncer a l'espanyol David Ferrer en dos sets per 7-5 i 6-3, en més d'una hora i mitjana de joc, en un partit intens i amb un ritme molt alt.\nAquest era el setè partit en que s'enfrontaven els dos jugadors, el primer en una final, i es va convertir en la quarta victòria per al balcànic.\nFerrer, vuitè espanyol a arribar a la final de Dubai en la història del torneig, no va poder ser el quart en proclamar-se campió. El partit va estar replet d'un molt bon tennis, de punts llargs i disputats i un ritme alt.\nEl serbi va aconseguir alçar-se amb el primer set a pesar que Ferrer va posar les coses molt complicades. Quan tot apuntava, amb 5-3 en el marcador, que el serbi s'adjudicaria el set, l'alacantí va lluitar per a trencar el servei del seu rival i posteriorment guanyar el seu servei per a posar el tempteig en taules.\nNo obstant això, Djokovic va forçar un ''break'' que li va atorgar la primera màniga per 7-5.\nEl segon set, en el qual David Ferrer volia vèncer per a forçar la tercera màniga, va començar accidentat per a l'espanyol. Ja que un error en la xarxa atorgava a Djokovic el primer ''break'' del segon set, el que significava que el serbi es posava 2-0 per davant i després de vèncer de nou el seu servei encarrilava la trobada.\nQuan tot apuntava que el partit estava resolt, David Ferrer va treure el seu millor tennis per a trencar el servei de Djokovic i col·locar-se 4-3, però, a l'instant, va perdre el seu servei i va posar en safata a Djokovic el seu dotzè torneig en el circuit mundial.


defraudingamerica.com > Productes bàsics > Què és i com s’estableix el preu spot de l’or?\nComerçar or o altres metalls preciosos, la primera pregunta que podeu fer és: quant costa l’or? La resposta rau en el preu spot de l’or. Aquest és el preu que l’or negocia en qualsevol moment als mercats on està disponible.\nAquí analitzarem de prop quin és exactament el preu al comptat de l’or, què obteniu realment pel preu al comptat de l’or i els principals factors que mouen el preu als mercats.\n1 Què significa el preu aliat de l’or?\n2 El preu que pagueu per l’or\n3 Què mou el preu spot de l’or?\n4 El preu puntual de l’or avui\nQuè significa el preu aliat de l’or?\nEl preu spot que veieu primer es basa en una unça d’or. Aquesta és la mesura estàndard en què es negocia l’or als mercats internacionals. També notareu que el preu de l’or (i altres metalls preciosos) es cita en dòlars nord-americans. Una vegada més, aquesta és la moneda en què l’or es cotitza i es negocia a tot el món.\nEl preu que normalment veureu cotitzat com a preu al comptat també serà el preu “oferta”. Aquest és el preu més alt que els compradors del mercat estan disposats a pagar actualment. Aquest preu prové principalment del mercat de futurs d’or als Estats Units, on es negocia contractes de futurs sobre or i altres matèries primeres al COMEX. Es tracta del major intercanvi mundial de futurs sobre or i matèries primeres.\nEl que això significa és que el preu de l’or es fixa principalment en la negociació de contractes de futurs, que constitueixen la majoria del comerç d’or, en lloc de negociar amb el metall físic real i els intercanvis com el Shanghai Gold Exchange. Tots obtenen els seus preus basats en els establerts a Nova York i el preu “fix” que ofereix el mercat OTC de Londres dues vegades al dia i la London Bullion Market Association (LBMA).\nEl preu que pagueu per l’or\nSi voleu comprar or físic, haureu de pagar una mica més que el preu al comptat. El preu real que pagueu dependrà de la forma d’or que vulgueu comprar. Normalment, això es coneix com a “prima”. És obligatori, ja que el preu al comptat que veieu al mercat és el de l’or “cru”. Igual que veureu els preus del cru, aquest material encara s’ha de refinar, processar i fabricar per obtenir la forma d’or física acabada que vulgueu comprar..\nEl preu final que pagueu dependrà d’alguns factors. La forma d’or físic que compreu té un impacte. Les barres d’or solen tenir la prima més baixa, seguides de les monedes d’or i, finalment, de les joies, tot i que sobretot amb les monedes també és possible que hagueu de tenir en compte el valor del col·leccionista..\nMés enllà d’això, cada distribuïdor tindrà la seva pròpia prima i tarifes que cobri. Podeu gestionar-les assegurant-vos de comprar i comprar només a un distribuïdor de renom. N’hi ha molts per triar a tot el món que s’adapten a les vostres necessitats com a comerciant.\nQuè mou el preu spot de l’or?\nCom passa amb qualsevol tipus d’actiu, hi ha una sèrie de factors que poden moure el mercat de manera regular. Aquests són alguns dels factors més importants a l’hora de moure el dial al mercat de l’or:\nValor en dòlars: Hi ha una relació històricament inversa entre l’or i el dòlar nord-americà. Això vol dir que, a mesura que el dòlar es fa més fort, el preu de l’or sol baixar. El contrari també és cert, ja que un dòlar més feble comporta un preu de l’or més alt. Això es deu principalment a l’augment del poder adquisitiu d’altres monedes en dòlars. Això augmenta la demanda d’or que al seu torn fa augmentar els preus.\nTipus d’interès: Una altra relació inversa de l’or és amb els tipus d’interès. A mesura que augmenten, el valor de l’or tendeix a disminuir, mentre que un tipus d’interès baix sol augmentar els preus de l’or, ja que els inversors busquen rendiments més substancials del seu efectiu. Aquests també tendeixen a augmentar la inflació.\nInflació: L’or és ben conegut com potser la millor cobertura contra la inflació per als inversors de la història. Durant els períodes d’inflació, el valor de l’or sol augmentar. Aquest tipus de pujada de preus també es pot produir per la inflació esperada.\nActivitat borsària: És poc probable que augmentin tant les accions com el preu de l’or. Això es deu al fet que l’or es considera normalment com una inversió de refugi segur quan les coses no van bé a la borsa i altres. Per tant, un període de baixada de les accions tendeix a augmentar els preus de l’or a mesura que els operadors busquen una alternativa d’inversió més segura i segura.\nIncertesa econòmica: La incertesa econòmica, més àmplia que això, i el tipus d’inestabilitat política o crisi nacional, solen funcionar per impulsar el preu de l’or. Una vegada més, això es deu a l’estat de refugi que l’or té a la ment dels inversors, el fet que el metall preciós es quantifica en forma física, es pot transportar fàcilment i té un valor intrínsec..\nEl preu puntual de l’or avui\nHi ha molts llocs on podeu comprovar el preu de l’or actual, inclòs aquest lloc web, analitzar-lo en comparació amb el rendiment passat o fins i tot comparar-lo amb altres mercats i fons d’índexs. Els preus de l’or recents el 2020 han augmentat constantment. Aquesta pujada es pot atribuir a una combinació de factors com s’ha esmentat anteriorment.\nAmb la pandèmia COVID-19 en curs a tot el món, ha sorgit un període prolongat d’incertesa econòmica. Això en si mateix seria suficient per augmentar els preus de l’or, tot i que els bancs centrals de tot el món també han canviat els tipus d’interès i adopten altres mesures per estimular l’economia mundial.\nEl que això significa per al preu de l’or és que durant el darrer any hem vist un augment constant del preu spot de l’or. S’han assolit màxims de més de 2.000 dòlars en el seu moment màxim. Tot i que es desconeix si continuarà, tot i que hi ha un problema de pandèmia, sembla probable que els preus de l’or també es mantinguin elevats.


El Museu Comarcal de Manresa presentarà l'exposició "1939. L'abans i el després"\nCentre d'Estudis Bages / 1 d'abril de 2019\nEl proper dijous, 4 d’abril a les 6 de la tarda, tindrà lloc al claustre del Museu Comarcal de Manresa la presentació de l’exposició “1939. L’abans i el després”, que es podrà veure fins al 26 de maig en el marc de la Commemoració dels 80 anys del final de la Guerra Civil a Manresa.\nEs tracta d’una mostra dispersa i transversal en la qual 24 museus de Catalunya exhibiran peces relacionades amb l’acabament de la Guerra Civil. A Manresa s’exposarà una pica baptismal del s. XIV, de l’escultor Jordi de Déu que havia estat a l’església de Sant Miquel de Manresa fins a la tardor de 1936. A partir d’aquesta peça s’ensenya l’ensulsiada que en el patrimoni artístic va suposar la guerra i la funció de salvaguardar que va fer-se des del museu durant i després del conflicte.\nL’objectiu d’aquesta proposta expositiva, organitzada pel Museu Comarcal de Manresa i la Diputació de Barcelona (Oficina del Patrimoni Cultural) a través de la Xarxa de Museus Locals, és afavorir la reflexió històrica sobre els precedents, esdeveniments i conseqüències de la guerra i la funció que desenvolupen els museus, ara i abans.\nEs tracta d’una mostra dispersa i transversal en la qual 24 museus de Catalunya exhibiran peces relacionades amb l’acabament de la Guerra Civil. L’objectiu és afavorir la reflexió històrica sobre els precedents, esdeveniments i conseqüències de la guerra i la funció dels museus, ara i abans. La proposta és organitzada pel Museu Comarcal de Manresa i la Diputació de Barcelona (Oficina del Patrimoni Cultural) a través de la Xarxa de Museus Locals.\nIgualment, al voltant de la mostra es podrà gaudir d’una activitat complementària que es farà pel Dia Internacional dels Museus, diumenge 19 de maig, i serà un itinerari guiat a l’entorn de la història del Museu de Manresa i la salvaguarda del patrimoni històric en aquells anys. Des de l’Espai Manresa 1522 (Antiga església de Sant Pere Màrtir) fins a l’exposició al Claustre del Museu. Es parlarà de les esglésies enderrocades i es visitarà el magatzem del museu on es conserven elements procedents d’aquests enderrocs. També es recorrerà el carrer del Balç, que va ser utilitzat pels veïns com a refugi antiaeri.\nEls dies 21 de desembre de 1938 i 19 de gener del 1939 la població civil de Manresa va ser bombardejada per l’aviació franquista, ajudada per la de Hitler i de Mussolini, que va provocar la mort d’un mínim de 35 persones. El dia 24 de gener les tropes franquistes van entrar a la capital del Bages posant punt i final ala Guerra Civila la ciutat. Tres anys llargs d’un conflicte que van causar un gran nombre de víctimes mortals, persones desaparegudes i exiliades, por i repressió, destrucció de patrimoni i carestia general i que va donar lloc a una llarga i fosca dictadura.\nEnguany fa 80 anys de la fi d’aquell període tràgic.\n1939. L’abans i el després. Una mostra transversal entre 24 museus i en xarxa.\n“1939. L’abans i el després” és una mostra que s’articula a l’entorn d’un fet històric de rellevància cabdal que assenyala els museus com a dipositaris de la seva memòria material i com a transmissors d’un llegat cultural comú.\nAmb aquesta finalitat, els museus en xarxa presenten instal·lacions singulars que configuren un relat compartit al voltant de tres eixos temàtics: salvaguarda del patrimoni, guerra i repressió, i simbologia del canvi. El recorregut és transversal en l’espai i el temps i es podrà veure simultàniament a diferents municipis des d’inicis mes d’abril de 2019 fins al de gener de 2020 i també estarà disponible en la seva totalitat a través del web www.diba.cat/web/1939-abans-i-despres on s’ofereix la possibilitat de planificar visites, crear itineraris personalitzats i tenir a l’abast el conjunt de les activitats programades.\nAltres projectes entorn de la Guerra Civil fets a Manresa\nAmb la mostra “1939, l’abans i el després” també s’exposaran dos altres projectes fets a la ciutat i que contribueixen a la commemoració dels 80 anys del final de la Guerra Civil a Manresa:\n“Guernica, Un gest per la Pau”, és una creació artística col·lectiva de joves de de 4t d’ESO de cinc centres educatius de Manresa conduïda per l’artista Txema Rico i estrenada el 30 de gener ala Plaça Sant Domènec com a acte de commemoració del Dia Internacional de la No Violència.\n“Un gest per la Pau” és la cloenda d’un treball educatiu previ que s’ha centrat en la resolució pacífica de conflictes amb un doble objectiu: fer un reconeixement a les víctimes de les guerres i aprendre de la història per tal de prevenir-les i conèixer les causes dels conflictes actuals per tal de coresponsabilitzar-nos en la construcció de societats educadores i pacífiques.\nAquest projecte està impulsat per les regidories d’Ensenyament, Cultura i Cooperació i dinamitzat perla Casa Flors Sirera i s’emmarca en el Pla d’Educació per al Desenvolupament que compta amb el suport de la Diputacióde Barcelona.\n“K.L. Reich: la veu de l’infern nazi”, que ofereix una visió de conjunt de la novel·la autobiogràfica de l’escriptor manresà Joaquim Amat-Piniella, que al llarg de quatre anys i mig va patir captiveri a Mauthausen i altres camps de concentració nazis, en va sobreviure i va escriure aquella experiència del terror per a donar-la a conèixer arreu. L’exposició va ser produïda per l’Ajuntament de Manresa i la Diputació de Barcelona, amb el suport de Memorial Democràtic, amb motiu del centenari de Joaquim Amat-Piniella.\nEn el marc d’aquesta exposició es farà la projecció contínua del documental “Entre el soroll i el silenci. Els bombardejos franquistes a Manresa (1938-1939)”, realitzat per Jorge Caballero i Laura Casaponsa sobre recerca i documentació de Joaquim Aloy i Pere Gasol, produït l’any 2005 amb la col·laboració del Departament de Relacions Institucionals i Participació, Programa per al Memorial Democràtic dela Generalitat de Catalunya.\nEl refugi antiaeri de la Renaixença i la commemoració dels 80 anys dels bombardeigs franquistes i final de la Guerra Civil a Manresa\nAmb aquestes accions es continua el programa de la commemoració del final de la Guerra civil a la ciutat, que es va engegar el mes de desembre de 2018 i que ha comptat amb l’homenatge ala Lleva del Biberó, obres de teatre, projecció de documentals, xerrades i taules rodones, accions pedagògiques amb els centres educatius de la ciutat, etc.\nTambé s’han fet diverses accions al refugi antiaeri del Grup escolar Renaixença, amb l’espectacle “Refugiar-se” i l’exposició “I la mort va caure del cel”, amb la qual el refugi va estar obert durant un mes i mig els caps de setmana per al públic en general i entre setmana amb visites concertades per a centres educatius. Les dues activitats van ser dutes a terme per l’Associació Memòria i Història de Manresa i l’Ajuntament de Manresa.\nEntre aquestes dues accions han passat pel refugi prop de 3.500 persones, fet que mostra el gran interès que genera aquest tema entre la ciutadania.\n1 d'abril de 2019 en Notícies. Etiquetes: abans i ara, Expo, Guerra Civil, manresa\n← Cicle de conferències: Plomes que ens han precedit\nEls premis Lacetània canvien de nom i incorporen cinc noves categories →


Caseta des Moro\nEntre la pagesia de Mallorca era freqüent designar les construccions que semblaven molt antigues amb el qualificatiu "des moro".\nCaseta des Moro, Claper des Moro, Era des Moro... i molts d'altres testimonien la referència que feia el poble\na un període llunyà de tres cents anys de durada durant el qual Mallorca fou musulmana.\nEntre els llocs que duen aquest qualificatiu en destacaria dos: la Caseta des Moro situada a la Coma de Bini i la Caseta des Moro situada a la zona de Can Cullerassa.\nLa primera és una construcció que aprofita la configuració d'una gran roca per definir un espai habitable mitjançant el paredat en verd de tots els costats, fins al darrer crui. Aquest paredat fou realitzat amb notable cura però malauradament un gran desprendiment de la roca ha provocat la desaparició de la mitat de la façana principal, incloent el portal i el finestró.\nLa Caseta des Moro de Bini dóna consistència a la hipòtesi de Álvaro Galmés de Fuentes segons la qual moltes vegades la paraula moro està ocultant l'arrel prerromànica mor ("munt de pedres") la qual s'hauria fet opaca. Segons el mateix autor una variant reforçada morr estaria a l'origen del genèric Morro.\nL'altra construcció destacada no té relació amb roques, però sí que sembla molt antiga ("del temps des moros"). La Caseta des Moro és una edificació amb els paraments de pedra i argamassa, i cantons reforçats amb peces de marès. El portal d'arc de ferradura, els finestrons, l'elevat pendent de la teulada i la seva ondulació sobre el portal, el pou adossat, les pedres foradades de la façana disposades a mode d'anelles per fermar les bísties...ens revelen una construcció molt singular i, sortadament, ben conservada pels propietaris.\nCaseta des Moro (Bini)\nCaseta des Moro (Can Cullerassa)


L'EDUCACIÓ FÍSICA AL MIQUEL UTRILLO - Blog de primàriaBlog de primària\nBlog Post L’EDUCACIÓ FÍSICA AL MIQUEL UTRILLO\nL’EDUCACIÓ FÍSICA AL MIQUEL UTRILLO\nL’EDUCACIÓ FÍSICA A L’UTRILLO\nBenvolgudes famílies! Estem a les portes de Nadal i us volem fer un repàs del que hem estat treballant a Educació Física.\nA primer hem treballat “Conec el meu cos”, “Dreta i Esquerra”, “Som equilibristes” i “Respirem i ens relaxem. A segon hem treballat “Conec el meu cos”, “Jocs Tradicionals”, “Dreta i Esquerra” i “Som equilibristes”.\nEl passat 6 de novembre vam anar al pavelló de Pins Vens a practicar diferents jocs tradicionals amb nens i nenes de la resta d’escoles de Sitges. A tercer hem treballat “El meu cos”, “Els dos costats”, ”Jocs tradicionals” i “Desplaçaments”.\nPer altra banda, els alumnes de tercer han anat a la piscina durant el trimestre els dimecres pel matí. A quart hem treballat “El meu cos”, “Els dos costats”, ”Jocs tradicionals” i “Malabars”. En aquesta última unitat a part d’aprendre a moure els malabars, cada alumnes ha fet els seus propis malabars a partit de globus i arròs.\nA cinquè hem treballat “Juguem amb el cos”, “Estem en forma”, “Atletisme” i l’”Unihoc”. El passat divendres 30 de novembre vam anar al pavelló de Pins Vens a jugar varis partits amb els nens i nenes de la resta d’escoles de Sitges.\nPer últim, a sisè hem treballat “Juguem amb el cos”, “Estem en forma”, “Jocs d’estratègia” i “Ultimate Frisbee” on aquest proper divendres 14 de desembre anirem al Camp de la Blanca Subur a jugar amb la resta d’escoles de Sitges.


Vols aconseguir dues places gratuïtes per la sortida en veler als Canyons del Maresme? | Setmana Europea de la Custòdia del Territori\nDesconnecta i re-connecta’t amb la natura! Destaquem Sortides Tècniques: coneix en profunditat la custòdia del territori!\nVols aconseguir dues places gratuïtes per la sortida en veler als Canyons del Maresme?\nAquest divendres 26 de Setembre, coincidint amb l’inici de la 2a Setmana Europea de la Custòdia del Territori, l’entitat de custòdia SUBMON ha organitzat una sortida en veler d’un dia pels Canyons del Maresme. Durant la sortida coneixereu el projecte que està duent a terme l’entitat en aquesta àrea de custòdia marina i, amb una mica de sort, podreu observar cetacis i escoltar els sons del fons marí.\nLa capacitat del veler és de 10 persones i només queden dues places!! Vols aconseguir-les, convidar qui vulguis i gaudir plegats d’aquesta jornada inoblidable? Doncs és molt fàcil!\nEnvia’ns una fotografia mostrant-nos con connectes amb el mar\ni una frase breu explicant-nos el que t’inspira aquesta connexió!\nEnvia’ns la fotografia i la frase via e-mail a info@landlifeweek.eu amb assumpte “Concurs SUBMON” i amb les vostres dades (nom, cognom i telèfon). El guanyador/a podrà gaudir de dues places al veler de SUBMON pels Canyons del Maresme del divendres 26 de setembre!\nTens temps fins el dijous 25 de Setembre a les 14h!\nPer a més informació sobre l’activitat visita: Sortida en veler a l’àrea de custòdia “Canyons del Maresme”\nPer qualsevol dubte contacteu amb nosaltres: info@landlifeweek.eu